CELEX: 62011CJ0145
Language: bg
Date: 2012-07-19 00:00:00
Title: Решение на Съда (трети състав) от 19 юли 2012 г.#Европейска комисия срещу Френска република.#Неизпълнение на задължения от държава членка — Директива 2001/82/ЕО — Ветеринарномедицински продукти — Децентрализирана процедура за предоставяне на разрешително за пускане на пазара на ветеринарен лекарствен продукт в няколко държави членки — Генерични лекарствени продукти, сходни с вече разрешените референтни лекарствени продукти — Отказ за одобряване на заявлението от държава членка — Състав и форма на лекарствения продукт.#Дело C‑145/11.

Решение на Съда (трети състав) от 19 юли 2012 г. —Комисия/Франция(Дело C‑145/11)
      „Неизпълнение на задължения от държава членка — Директива 2001/82/ЕО — Ветеринарномедицински продукти — Децентрализирана процедура за предоставяне на разрешително за пускане на пазара на ветеринарен лекарствен продукт в няколко
         държави членки — Генерични лекарствени продукти, сходни с вече разрешените референтни лекарствени продукти — Отказ за одобряване на заявлението от държава членка — Състав и форма на лекарствения продукт“
      
      Сближаване на законодателствата — Ветеринарномедицински продукти — Директива 2001/82 — Разрешение за пускане на пазара — Децентрализирана процедура — Заявление, отговарящо на изискванията за форма на заявленията за издаване на разрешение — Отказ на държава членка да одобри заявлението по съображения, свързани със съществото на въпроса — Неизпълнение на задължения (член 258 ДФЕС; членове 32 и 33 от Директива 2001/82 на Европейския парламент и на Съвета) (вж.
         точки 32—39, 43, 45, 46 и 48 и диспозитива)
      
      Предмет
      
         
               Неизпълнение на задължения от държава членка — Нарушение на членове 32 и 33 от Директива 2001/82/ЕО на Европейския парламент
                  и на Съвета от 6 ноември 2001 година относно кодекса на Общността за ветеринарните лекарствени продукти (ОВ L 311, стр. 1;
                  Специално издание на български език, 2007 г., глава 13, том 31, стр. 200) — Децентрализирана процедура за предоставяне на
                  разрешително за пускане на пазара в повече от една държава членка — Генерични лекарствени продукти, сходни с вече разрешените
                  референтни лекарствени продукти — Отказ за одобряване от държава членка, основан на научни съображения, свързани със състава
                  на лекарствения продукт и с избора на фармацевтичната форма — Принцип за взаимно признаване
               
            Диспозитив
      
         
                  1)
               
               
                  
               
               
                  	Като е отказала да одобри две заявления за разрешителни за пускане на пазара на ветеринарните лекарствени продукти „CT-Line
                     15 % Premix“ и „CT-Line 15 % Oral Powder“ в рамките на децентрализираната процедура, предвидена в Директива 2001/82/ЕО на
                     Европейския парламент и на Съвета от 6 ноември 2001 година относно кодекса на Общността за ветеринарните лекарствени продукти,
                     изменена с Директива 2004/28/ЕО на Европейския парламент и на Съвета от 31 март 2004 г., Френската република не е изпълнила
                     задълженията си по членове 32 и 33 от тази директива.
                  
               
            
         
                  2)
               
               
                  
               
               
                  	Осъжда Френската република да заплати съдебните разноски.